Vlug MH17-verslag binnekort bekend | Die Vryburger
Vlug MH17-verslag binnekort bekend
September 5, 2014 - Buitelandse nuus - no comments
Die Nederlandse ondersoekers wat die vlugopnemer ontleed het bekend gemaak dat ’n voorlopige verslag binnekort vrygestel sal word.
Benewens die vlugopnemer se gegewens sal die verslag ook gegewens bevat van mense wat getuig het oor die voorval.
Waarnemers meen die verslag behoort Dinsdag 9 September gereed te wees, maar daar bestaan glo wantroue oor die onpartydigheid van die verslag..
Tot hede het Westerse lande die blaam op Rusland geplaas vir die vliegtuigramp wat in die Oekraïne die lewens van al 298 passasiers en bemanning aan boord geëis het.
Die voorlopige verslag gaan waarskynlik inligting bevat wat ontvang is van bronne wat aan die Nederlandse Veiligheidsraad beskikbaar gestel is.
Geen mediakonferensie word beplan wanneer die verslag gereed is nie
Foto – Wrakstuk van MH17 Hoekom het Bobani soveel wagte nodig? vra DA | Netwerk24
Hoekom het Bobani soveel wagte nodig? vra DA
Deur Cara-Lee Dorfling 08 November 2019 13:24
Hoekom het Mongameli Bobani, burgemeester van die Nelson Mandelabaai-metro, nou vier keer meer veiligheidswagte – sonder dat enige risiko-ontleding eers gedoen is?
So vra Gustav Rautenbach, DA-woordvoerder oor veiligheid in die metro, nadat Bobani se getal veiligheidswagte glo van twee tot agt toegeneem het.
Twee hiervan is glo uit die metro se departement vir veiligheid aan Bobani afgestaan, terwyl vier van die beamptes, plus twee voertuie, van die metropolisie en die verkeersdepartement afkomstig is.
Rautenbach sê beamptes word weggeneem uit departemente wat reeds personeeltekorte ervaar om “nienoodsaaklike dienste” te lewer.
“Verkeersbeamptes word aangestel teen ’n maandelikse salaris van sowat R28 000, terwyl metropolisiebeamptes sowat R18 000 per maand verdien. Die verwydering van verkeersdepartement- en metropolisievoertuie en -beamptes van die paaie om die burgemeester rond te volg, het koste- implikasies.”
Rautenbach sê die nodige risiko-ontleding is ook nie gedoen nie.
“Dit moet gedoen word om te bepaal of bykomende veiligheidsbeamptes inderdaad nodig is om die veiligheid van die burgemeester te verseker.”
Hy sê hy gaan binnekort vrae hieroor in die metroraad vra en gaan eis dat ’n risiko-ontleding gedoen word.
George Geleba, Bobani se woordvoerder, het by navraag gesê hy kan nie kommentaar op Bobani se veiligheidsmaatreëls lewer nie.
Dit kan nie roekeloos in die media hanteer word of as desperate politieke speelbal gebruik word nie.
Geleba sê wel hulle let met groot kommer daarop dat Rautenbach inligting oor die burgemeester se veiligheidsmaatreëls aan die media bekend maak “in ’n desperate poging vir politieke gewin”.
“Dit is ’n sensitiewe veiligheidskwessie. Dit kan nie roekeloos in die media hanteer word of as desperate politieke speelbal gebruik word nie,” sê Geleba.
Hy moedig Rautenbach aan om sy vrae in te dien. Dit sal dan deur die regte kanale en binne die veiligheidsriglyne hanteer word.
Meer oor: Da | Nelson Mandelabaai-Metro | Mongameli Bobani | Wagte | Veiligheid